Document ID: 31995R1827

ΚΑΝΟΝΙΣΜΟΣ (ΕΚ) αριθ. 1827/95 ΤΗΣ ΕΠΙΤΡΟΠΗΣ της 26ης Ιουλίου 1995 για καθορισμό της τιμής της λευκής ζάχαρης που εφαρμόζεται για τον υπολογισμό της εισφοράς στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 55 παράγραφος 3,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα απαραίτητα μεταβατικά μέτρα στον τομέα της γεωργίας για την εφαρμογή των συμφωνιών που συνήφθησαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), και ιδίως το άρθρο 3 παράγραφος 1,
Εκτιμώντας:
ότι το άρθρο 55 του κανονισμού (ΕΟΚ) αριθ. 822/87 προβλέπει εισφορά κατά την εισαγωγή των προϊόντων που υπάγονται στους κωδικούς ΣΟ 2009 60 11, 2009 60 71, 2009 60 79 και 2204 30 99 για την προστιθέμενη ζάχαρη 7 ότι η εισφορά αυτή υπολογίζεται με βάση κυρίως τη διαφορά, η οποία καθορίζεται από την Επιτροπή, μεταξύ της τιμής κατωφλίου της λευκής ζάχαρης και του μέσου όρου των τιμών cif για το εν λόγω προϊόν 7 ότι η έννοια της τιμής κατωφλίου της λευκής ζάχαρης καταργήθηκε από 1ης Ιουλίου 1995 ενόψει της θέσης σε εφαρμογή της γεωργικής συμφωνίας που συνάφθηκε στο πλαίσιο του Γύρου της Ουρουγουάης 7 ότι είναι, ωστόσο, αναγκαίο, εν αναμονή της εφαρμογής του καθεστώτος της τιμής εισόδου για τους χυμούς και τους μούστους σταφυλών την 1η Σεπτεμβρίου 1995, να συνεχισθεί ο υπολογισμός της εισφοράς για τα σχετικά προϊόντα βάσει των κριτηρίων που προβλέπονται στο εν λόγω άρθρο 55 παράγραφος 2 7 ότι είναι, κατά συνέπεια, αναγκαίο να καθοριστεί, σε μεταβατικό στάδιο, και για την περίοδο μέχρι 31 Αυγούστου 1995, ένα κατ' αποκοπή ποσό για την αντικατάσταση της τιμής κατωφλίου της λευκής ζάχαρης σε επίπεδο ίσο με την τιμή κατωφλίου που εφαρμόζεται στις 30 Ιουνίου 1995 και να καθοριστεί η διαφορά που αναφέρεται στο προαναφερθέν άρθρο 55 παράγραφος 2 πάνω στη βάση αυτή 7 ότι, προκειμένου να αποφευχθεί οποιαδήποτε διακοπή στο σύστημα καθώς επίσης και ενδεχόμενες κερδοσκοπικές τάσεις, πρέπει να τεθεί σε εφαρμογή το κατ' αποκοπή ποσό από 1ης Ιουλίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η διαφορά που αναφέρεται στο άρθρο 55 παράγραφος 2 του κανονισμού (ΕΟΚ) αριθ. 822/87 καθορίζεται σε 0,4876 Ecu.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου έως τις 31 Αυγούστου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1995.

Labels: 3
2
17
6